«Вайн куьйгалхочунна даима уллохь а хилла, цуьнан накъост а хилла лаьттина, Делан Iожаллица вайн юкъара дIавахна волчу Мацуев Зеламхин цIарах цуьнан вежарша дина ду хIара маьждиг. ХIокху маьждиган лехамаш хIун бара аьлча, уггар хьалхарниг, Делан лаам бу. ИбрахIим-пайхамаре (Делера салам хуьлийла цунна) Хьаьж-ЦIа ша дина ваьлча, и Хьаьж-ЦIа дечу хенахь охьаэгна йолу нехаш а, дечиг а, тIулг а, ата а атий, мохехула дIатаса аьлла, Дала омра дина хилла-кх. Делан лаамца, цо дIатесна хилла и хIуманаш дуьне ма-дду яьржина. МаьI-маьIIехь цунах цхьа цуьрг йожийна-кх. Делан кхиэл сецна хиллера-кх, и цуьрг йоьж-йоьжначохь маьждиг хIуттур долуш. Иштта Делан кхиэл кхочушхиларца хIоьттина хьал ду тахана кхузахь дерг а», – дийцира Хож-Ахьмад-хьаьжас.